اسلام آباد (اے پی پی) اسپیکر قومی اسمبلی اسد قیصر و ڈپٹی اسپیکر قاسم خان سوری چمن اٹی مال روڈ آ مروک آ دھماکہ نا ترندی اٹ مذمت ءِ کرسا دھماکہ ٹی مروک آ جانی نسخان تیا است ہسونی نا درشانی ءِ کرینو۔ دوشنبے نادے آ قومی اسمبلی سیکرٹریٹ نا رداٹ اسپیکر و ڈپٹی اسپیکر ڈکھیاہ خاہوت آتون دلی ہمدردی نا درشانی ءِ کرسا پاریر کہ دہشت گرد آک ملک و قوم انا دشمن ءُ و داوڑنا گندہ انگا چم آتے اٹ ملک انا امن ءِ لتاڑنگ خوارہ۔ اوفک پاریر کہ مچ آ قوم دہشت گردی نا برخلاف یکجاءُ و شرپسند زموار آک داوڑنا شرمناک کارروائی تے اٹ دہشت گردی نا برخلاف ننا ارادہ غاتے بدل کننگ کپسہ۔ او اللہ تعالیٰ آن دا واقعہ ٹی شہید مروک آتا درجہ غاتا بڑزی و ٹھپی تا زوت دراخ جوڑی کن دعاہم کریر۔
